เรื่องร้องเรียน (ร้องเรียน,น้ำท่วม,การเดินทาง,ถนน,ท่อระบายน้ำ) วันที่ 2023-05-01 06:02:08 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018012 

ขอให้เร่งดำเนินการปรับปรุงพื้นผิวถนนให้แล้วเสร็จ บริเวณ ถนนสุขสวัสดิ์ ซอยสุขสวัสดิ์ 26 แขวงบางปะกอก เขตราษฎร์บูรณะ กรุงเทพมหานคร จุดสังเกตปรับปรุงพื้นผิวถนนตั้งแต่หน้าปากซอยสุขสวัสดิ์ 26 ยาวไปจนถึงใต้ทางด่วนจอมทอง-บูรณะ ยาวประมาณ 2 กิโลเมตร ปัจจุบันยังคงเหลืออีก 500 เมตร บริเวณจากต้นซอยสุขสวัสดิ์ 26 ที่ยังไม่ได้ปรับปรุงฯ เนื่องจากผู้ร้องแจ้งว่าถนนดังกล่าวที่มีการปรับปรุงซึ่งประชาชนมักใช้สัญจรไป-มา อยู่เป็นประจำ โดยถนนเป็น 2 เลน ปรับปรุงพื้นผิวถนน 2 ฝั่งพร้อมกัน เพราะพื้นผิวถนนเลนซ้ายและเลนขวายังแห้งไม่สนิท ทำให้ประชาชนที่ใช้รถสัญจรไป-มา ได้อย่างไม่สะดวกและสัญจรอย่างลำบาก ในการปรับปรุงพื้นผิวถนนครั้งนี้ทางหน่วยงานที่รับผิดชอบเป็นสำนักงานเขตราษฎร์บูรณะ เจ้าหน้าที่ฝ่ายโยธา (ตามผู้ร้องแจ้ง) นอกจากปรับพื้นผิวถนนมีการเจาะฝาท่อระบายน้ำใหม่เพิ่มและนำเศษหินเศษปูนไม่ให้ทับท่อ ทำให้ประชาชนไม่รู้จะสัญจรหลบหลีกไปทิศทางไหน โดยเริ่มทำการช่วงประมาณ 6 วันก่อนหน้านี้ ประมาณวันที่ 25 เมษายน 2566 ผู้ร้องเกิดข้อสงสัย ทำไมเจ้าหน้าที่ไม่ดำเนินการเจาะฝาท่อระบายน้ำให้เสร็จก่อนและค่อยดำเนินการปรับปรุงถนน เพราะการวางท่อระบายน้ำใหม่ซึ่งมิได้ลาดยาง ทำให้น้ำค้างตรงร่องระบายน้ำเก่าเพราะน้ำไหลไม่ได้ เพราะจัดทำฝาท่อสูงกว่าเดิมและถนนสูงกว่าเดิม (ตามผู้ร้องแจ้ง) ทางผู้ร้องเกรงว่า รถที่ใช้ในการสัญจร ส่งผลให้ล้อรถเสื่อมสภาพหรือได้รับความเสียหาย เนื่องจากการสัญจรบนถนนต้องเบี่ยงรถขึ้นบนฝาท่อและฝาท่อมีระดับสูงขึ้น ดังนั้น กรณีดังกล่าวทำให้ประชาชนที่ใช้รถใช้ถนนเป็นประจำบ่อยครั้งเดือดร้อนเป็นอย่างมาก ประสบปัญหามาประมาณ 2-3 เดือน เบื้องต้นผู้ร้องเคยติดต่อแจ้งเรื่องไปยังสำนักงานเขตราษฎร์บูรณะ กรุงเทพมหานคร ผ่านทางหมายเลขโทรศัพท์ 0 2428 4884  ประมาณ 3 ครั้ง เพื่อขอให้เร่งดำเนินการปรับปรุงพื้นผิวถนนให้แล้วเสร็จ เจ้าหน้าที่รับเรื่องและแจ้งว่าจะดำเนินการแก้ไขให้ แต่ปัจจุบัน วันที่ 1 พฤษภาคม ก็ยังดำเนินการไม่แล้วเสร็จ ผู้ร้องจึงประสงค์ให้หน่วยงานที่เกี่ยวข้องเร่งดำเนินการปรับปรุงพื้นผิวถนนให้แล้วเสร็จ เพื่อบรรเทาความเดือดร้อนและอำนวยความสะดวกการเดินทางให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata